Alfred Edmund Brehm

Alfred Edmund Brehm (* 2. február 1829, Unterrenthendorf, Nemecko – † 11. november 1884, tamže), syn Christiana Ludwiga Brehma bol nemecký zoológ.

 Život zvierat 
Je známy svojím viaczväzkovým ilustrovaným encyklopedickým dielom o živočíchoch, ktoré sa (od 2. vydania) volalo Brehms Thierleben (neskôr: Brehms Tierleben; doslova: Brehmov Život zvierat). Toto dielo bolo veľakrát znova vydané, často v upravenej, skrátenej či predĺženej podobe, v nemčine aj mnohých iných jazykoch.

 Nemčina 
Prvé nemecké vydania do roku 1918 sú:
1. vydanie vyšlo v rokoch 1863 - 1869 v 6 zväzkoch pod názvom Illustrirtes Thierleben. Eine allgemeine Kunde des Thierreichs (doslova: Ilustrovaný život zvierat. Všeobecná náuka o zvieracej ríši). Dielo ilustroval Robert Kretschmer. 
2. vydanie vyšlo v rokoch 1876–1879 (dotlač 1882–87) v 10 zväzkoch pod názvom Brehms Thierleben. Allgemeine Kunde des Thierreichs. Große Ausgabe (doslova: Brehmov Život zvierat. Všeobecná náuka o zvieracej ríši. Veľké vydanie.). Dielo ilustroval Gustav Mützel a iní. 
3. vydanie vyšlo v rokoch 1890-1893 (dotlače: 1893–1900) v 10 zväzkoch pod názvom Brehms Tierleben. Allgemeine Kunde des Tierreichs. Brehm už bol v tom čase po smrti, text teda počnúc týmto vydaním upravovali iní autori - hlavným autorom konkrétne tohto vydania je (popri Brehmovi) Eduard Pechuel-Loesche.
4. vydanie vyšlo v rokoch 1911-1918 (dotlače: 1920 - 1925) v 13 zväzkoch pod názvom Brehms Tierleben. Allgemeine Kunde des Tierreichs; hlavný autor je (popri Brehmovi) Otto zur Strassen.
Paralelne vyšlo v troch vydaniach (1868–70, 1893 a 1913-1918) skrátené trojzväzkové vydanie explicitne určené "pre ľud a školu". 
Po roku 1918 nasledovali mnohé ďalšie nemecké vydania tohto diela v 1, 2, 4, 5, 6, 8, 12 či 18 zväzkoch..

 Slovenčina 
Dielo vyšlo prvýkrát v roku 1944 v 2 zväzkoch pod názvom Zo života zvierat: podľa vydania B. Merkera ako preklad značne zjednodušeného nemeckého vydania B. Merkera (originálny názov: Die schönsten Schilderungen aus Brehms Tierleben). Prekladateľmi boli Anton Hilbrycht, Eduard Horniš a Ľudovít Meliš-Čuga.

Odbornejšie slovenské vydanie vyšlo vo vydavateľstve Obzor rokoch 1968 - 1975 v 4 zväzkoch pod názvom Život zvierat (vnútri je názov uvedený aj v podobe Brehm Život zvierat: v štyroch zväzkoch) ako preklad východonemeckého modernizovaného vydania z roku 1952 (dotlač 1955/1956), ktorého autorom je popri Brehmovi Walter Rammner. Prekladateľom bol Rudolf Klačko, ktorý text na viacerých miestach explicitne upravil aj vecne.BREHM, A. E., RAMMNER, W. Život zvierat: v štyroch zväzkoch. 1-4. Bratislava: Obzor. 1968-1975

 Čeština 
České vydania sú: NKC - Online katalog Národní knihovny ČR  (s prihliadnutím na bližšie zobrazenia kníh na stránkach antikvariátov:  ,  , , ,  ,   - prístup 18.11.2022)NDK  (zadať: Život zvířat)MZK  (zadať: Život zvířat)
 Život zvířat (cca 1882 - 1890; nakl. J. Otto) - 11 zväzkov; preklad 2. nemeckého vydania
 Život zvířat (cca 1892 - 1897; nakl. J. Otto) - 11 zväzkov
 Život zvířat (1900 - 1904; nakl. J. Otto) - 10 zväzkov 
 Brehmův Život zvířat (cca 1904–1909; nakl. J. Otto) - 6 zväzkov; preklad nemeckého Pechuel-Loescheho (teda 3.) vydania
 Brehmův Život zvířat (1907 a 1910; nakl. Kočí (=Beaufort)) - 2 zväzky (nedokončené vydanie)
 Brehmův Ilustrovaný život zvířat: lidové vydání (1925-1927; nakl. Sfinx (B. Janda)) – 6 zväzkov; preklad nemeckého Neumannovho vydania 
 Brehmův Život zvířat (1926–1930; nakl. J. Otto) - 11 zväzkov; preklad prepracovaného nemeckého Strassenovho (čiže 4.) vydania 
 Brehmův Život zvířat (1929–1930; nakl. Gutenberg Ota Lebenhart) - 16 fyzických (resp. 32 formálnych) zväzkov; preklad nemeckého Meyerovho vydania
 Brehmův Ilustrovaný život zvířat (1937–1938; nakl. Sfinx, Bohumil Janda) - 4 zväzky; preklad nemeckého Neumannovho vydania
 Brehmův Život zvířat (1937–1941; nakl. Josef Hokr) - 11 zväzkov; prepracovaný preklad nemeckého Strassenovho (čiže 4.) vydania
 Život zvířat - Savci (1974; nakl. Odeon) - 1 zväzok; výber z vyššie uvedeného prvého českého vydania
 Život zvířat - Savci (1999; nakl. Dobra & Fontána) - 1 zväzok; reprint jedného dielu prekladu nemeckého Pechuel-Loescheho (teda 3.) vydania

 Maďarčina 
Prvé maďarské vydania do roku 1960 sú:
 Az állatok világa (1901–1907) - 10 zväzkov
 Az állatok világa egy kötetben (1926) - 1 zväzok
 Az állatok világa (1929–1933) - 19 zväzkov 
 Az állatok világa (1938) - 2 zväzky
 Az állatok világa (1957) - 4 zväzky (podľa rovnakej východonemeckej predlohy ako slovenské vydanie z rokov 1968-1975)

 Iné projekty 

 Referencie

 Externé odkazy 
Stránka o Brehmovi 
Stránka projektu Gutenberg – Brehm  
Dobromila Lebrová: Alfred Edmund Brehm 

Kategória:Nemeckí zoológovia